**ТЕХНИЧЕСКА СПЕЦИФИКАЦИЯ**

**I. Изисквания:**

**1.1. Технически изисквания за изпълнение на услугите, обект на поръчката и изисквания, свързани с доставката и подмяната на резервните части за климатична и вентилационна техника:**

**1.1.1. Услугите по ремонт и поддържане /абонаментно поддържане/ на климатичната и вентилационна техника по обособена позиция №1, включват:**

1.1.1.1. Технически прегледи веднъж месечно, за цялостна проверка изправността на техниката;

1.1.1.2. Основно почистване (ако се налага измиване) на външните тела на климатиците и чилърите един път годишно;

1.1.1.3. Почистване на филтрите на вътрешните тела на климатиците, подовите и таванните конвектори три пъти годишно;

1.1.1.4. Почистване на вътрешните тела на климатиците, подовите и таванните конвектори един път годишно;

1.1.1.5. За номенклатури: №№ 1.41 и 1.47 :

- ежемесечна смяна на грубите филтри при сигнал от датчиците за повишено съпротивление на въздуха или намаляване на потока пресен въздух отчетен от контролерите;

- смяна на абсолютните филтри с изключение на първа и втора операционни зали два пъти годишно;

- смяна на абсолютните филтри на първа и втора операционни зали при необходимост;

1.1.1.6. За номенклатури: №№ 1.8, 1.45, 1.46 - смяна на филтрите четири пъти годишно;

1.1.1.7. Отстраняване на възникнали дефекти и аварии текущо и по сигнал на ВЪЗЛОЖИТЕЛЯ;

1.1.1.8. Дейности по подмяна на дефектирали компоненти при подаден сигнал и констатиран дефект на съответния компонент;

1.1.1.9. Проверка за херметичност на системите;

- за климатични инсталации, съдържащи над 3 кг. хладилен агент се проверяват задължително мин. веднъж на 12 мес.;

- за климатични инсталации, съдържащи над 30 кг. хладилен агент се проверяват задължително мин. веднъж на 6 мес.;

1.1.1.10. Климатичните инсталации и топлинни помпи, попадащи по чл.1 на Регламент (ЕО) № 1516/2007г. се проверяват периодично за херметичност, съгласно чл.3 (2) на регламент (ЕО) №842/2006г. на Европейския съюз и ПМС 336 от 23.12.2008 г. на Министерски съвет на Република България от лица, притежаващи валиден документ за правоспособност по чл.3 за категория, включваща дейността по чл.2 (1) (a) от Регламент (ЕО) № 303/2008г.;

7.1.1.11. Оператори на климатични инсталации, попадащи в обхвата на чл.1 на Регламент (ЕО) № 1516/ 2007г. създават и поддържат досие на системата съгласно чл.2 на (ЕО) № 1516/2007г., във формат съгласно Приложение № 3 от регламента;

**1.1.2. Услугите по ремонт и поддържане /абонаментно поддържане/ на климатичната техника със специализирано предназначение за операционни зали в Отделение по кардиохирургия по обособена позиция №2, включват:**

***1.1.2.1. За климатизиращи шкафове KWHC 6000 ZA, 3 броя: с. № 15143; с. № 15144; с. № 15145***:

1.1.2.1.1. Проверка на захранващото напрежение и консумирания ток (общ, от компресора, от нагнетателния и от смукателния вентилатори) - 12 пъти годишно;

1.1.2.1.2. Проверка на работата на климатизиращия шкаф (изпарителен прегрев, температура на входящия / изходящия въздух, наличие на нетипичен шум, работа на пароовлажнителя) -12 пъти годишно;

1.1.2.1.3**.** Проверка на хладилния агент през наблюдателното стъкло (липса/наличие на влага; наличие на необходимото количество) - 12 пъти годишно;

1.1.2.1.4. Проверка на работата на нагревателя на картера на компресора-12 пъти годишно;

1.1.2.1.5. Проверка на електрическите елементи и на всички електрически връзки в електрическото табло на климатизиращия шкаф и в клемната кутия на компресора. При необходимост - смяна; притягане -1 път годишно;

1.1.2.1.6. Проверка на маслото на компресора (ниво, чистота, наличие на течове) - 2 пъти годишно;

1.1.2.1.7. Проверка на херметичност (проверка за наличие/липса на изтичане на хладилен агент съгласно изискванията на чл.3, т.2, б."б" на Регламент (ЕО) 842/2006-1 път годишно;

1.1.2.1.8. Проверка на състоянието, захващането и балансираността на вентилаторите (нагнетателен и смукателен) - 12 пъти годишно;

1.1.2.1.9. Измиване при необходимост на охладителните секции - 2 пъти годишно;

1.1.2.1.10. Почистване и измиване на кондензната вана и дренажа - 2 пъти годишно.

***1.1.2.2. За канална машина Carrier 38UQ011, 1 брой: с.№ 07АТІ03831***

1.1.2.2.1. Проверка на захранващото напрежение и консумирания ток (общ; от компресора; от изпарителния и от кондензаторния вентилатори) - 12 пъти годишно;

1.1.2.2.2. Проверка на работата на каналната машина (изпарителен прегрев; температура на входящия/изходящия въздух; наличие на нетипичен шум) - 12 пъти годишно;

1.1.2.2.3. Проверка на хладилия агент през наблюдателното стъкло (липса/наличие на влага; наличие на необходимото количество) -12 пъти годишно;

1.1.2.2.4. Проверка на работата на нагревателя на картера на компресора-12 пъти годишно;

1.1.2.2.5. Проверка на електрическите елементи и на всички електрически връзки в електрическото табло на каналната машина и в клемната кутия на компресора. При необходимост - смяна; притягане;

1.1.2.2.6. Проверка на маслото на компресора (ниво, чистота, наличие на течове) -1 път годишно;

1.1.2.2.7. Проверка на херметичност (проверка за наличие/липса на изтичане на хладилен агент съгласно изискванията на чл.3, т.2, б."б" на Регламент (ЕО) 842/2006-1 път годишно;

1.1.2.2.8. Проверка на състоянието и захващането на вентилаторите (кондензаторен и изпарителен). Проверка на състоянието на ремъчната предавка на изпарителния вентилатор. При необходимост - настройка на опъна и съосността; смяна на ремъците - 12 пъти годишно;

1.1.2.2.9. Измиване на кондензаторния топлообменник - 2 пъти годишно;

1.1.2.2.10. Почистване и измиване на кондензната вана и дренажа - 2 пъти годишно;

***1.1.2.3. За електрически котлета Екотермал, 30kW, 400V, 3 броя: с. № 1; с. № 2; с. № 3.***

1.1.2.3.1. Проверка на захранващото напрежение и консумирания ток - 8 пъти годишно;

1.1.2.3.2. Проверка на състоянието и работата на електрическите котлета - 8 пъти годишно;

1.1.2.3.3. Почистване на водния филтър на входа на котлетата - 2 пъти годишно;

1.1.3. Времето за реакция при възникнала повреда, трябва да бъде до 2 часа в периода от 08,00 ч. - 17,00 часа и до 8 часа в периода от 17,00 ч.- 08,00 часа, почивните и празничните дни, след получаване на устна и/или писмена заявка от страна на Възложителя, в която са посочени: повреденото устройство, часа и датата на констатиране на повредата, вероятния характер на повредата и мястото, на което следва да бъде извършена услугата.

1.1.4. Срокът за отстраняване на повредата трябва да бъде до 24 часа, след извършване на диагностиката и констатиране на проблема, а ако е необходим по-дълъг срок той трябва да се определи с двустранен протокол, в който се посочватпричините за това.

1.1.5. При намаляване на броя на климатичната техника /бракуване на техниката и снемане от наличност/, посочената техника следва да отпадне от обслужване и договорената цена за сервизиране, следва да се актуализира;

1.1.6. Изпълнителят следва да даде гаранция за извършената техническа и сервизна поддръжка или ремонт в съответствие с утвърдени стандарти или в съответствие с посочените от производителя норми.

**1.2. изисквания свързани с доставката и подмяната на резервните части за климатичната техника:**

1.2.1. При настъпване на необходимост от подмяна на резервни части за климатичната техника, включена в предмета на поръчката, ще бъде изплатена допълнителна сума /извън стойносттта на месечната абонаментна поддръжка /;

1.2.2. Поради спецификата, Възложителят не може да предвиди дали ще настъпи необходимост от подмяна на резервни части, както и вида, количеството или стойността на резервните части. Опцията – изплащане на сума/суми за резервни части, ще настъпи при възникване на необходимост от подмяна на части и след одобрението на Възложителя;

1.2.3. При необходимост от подмяна на резервни части, Изпълнителят е длъжен да представи на Възложителя обоснован констативен протокол относно необходимостта от подмяна на част за климатичната техника. В протокола следва да се съдържа точно описание, параметри и стойност на необходимата част;

1.2.4. Доставката и подмяната на резервната част от Изпълнителя се извършва само след утвърждаване на констативния протокол от Възложителя.

1.2.5. При доставката на резервните части, Изпълнителят следва да представи сертификат за произход на частите, които са подменени.

1.2.6. Изпълнителят следва да даде гаранция за вложените резервни части, в съответствие с утвърдени стандарти или в съответствие с посочените от производителя норми.